སློབ་གསོའི་ཐོབ་སྐལ་ཉུང་བའི་བུད་མེད་ཅིག་གི་ངོས་ནས་བཤད་ན།ཁོ་མོ་གཉེན་མ་སྒྲིག་པའི་སྔ་རོལ་དུ་ཕ་མར་བརྟེན་དགོས་པ་དང་།གཉེན་སྒྲིག་པ་ཙམ་ནས་ཁྱོ་བོར་བསྟུན་པ།རྒན་འཁོགས་ཀྱི་འཚོ་བ་ཕྲུ་གུར་བཅོལ་དགོས་པ་སོགས་གཞན་བརྟེན་རྐྱང་རྐྱང་གིས་འཚོ་དགོས་སྟབས།བུད་མེད་ཀྱི་འཚོ་གནས་ནི་ཡིད་སེམས་རབ་ཏུ་གདུང་བའི་གནས་ཤིག་རེད་ཨང་།ལས་རིགས་ཁག་སོ་སོར་བུད་མེད་ནི་བྲན་གཡོག་ཅིག་གི་ཚུལ་དུ་བཀོལ་པ་དང་།ལྷག་པར་དུ་སློབ་གསོའི་གོ་རྟོགས་དམན་པའི་བུད་མེད་ནི་གཡོག་ཁོལ་ལྟར་ལོག་ཏུ་སྤྱོད་པ་ཐལ་ཆེ་བར་མཐོང་གིན་འདུག་སྟེ།ཁོ་མོ་ཚོས་རང་གི་འོས་བབ་ཀྱི་ཁེ་དབང་ཙམ་ཡང་གླེང་མི་ནུས་པར་གདའ།ད་དུང་བུད་མེད་མང་པོ་ཞིག་ལ་རོགས་རེས་ཀྱི་འདུ་ཤེས་མེད་ཁར།སྒེར་གཉེར་ཁེ་ལས་སྡེ་ཁག་ཅིག་ཏུ་གཡོག་ལས་ཙམ་དུ་མ་ཟད།གལ་ཏེ་བུད་མེད་ལའང་ཤེས་ཡོན་སློབ་གསོ་འཐུས་ཚང་ཞིག་འཛོམས་ཚེ།ཁོ་མོ་ཚོས་ཀྱང་ཐུན་མོང་གི་རྩ་ཁྲིམས་དང་བཅའ་ཁྲིམས་ཐད་ལ་ངེས་ཤེས་བསྐྱེད་པ་དང་།སྤྱི་གཉེར་ཁེ་ལས་སྡེ་ཁག་གི་ལས་སྒོར་གཞུག་པ།ཐུན་མོང་གི་ཐོབ་ཐང་དང་ཁེ་དབང་ལོངས་སུ་སྤྱོད་ངེས་ཡིན་པ་རེད།